છેલ્લે પવિત્ર રમઝાન મહિનામાં એકતરફી શસ્ત્રવિરામની કેન્દ્ર સરકાર પાસે જાહેરાત કરાવીને મહેબૂબા મુફ્તિએ અટલજીની ‘જમ્મુરિયત-કાશ્મીરિયત અને ઇન્સાનિયત’ની નીતિને આગળ વધારવાનો દંભ ચાલુ રાખ્યો પરંતુ બીજી તરફ પાકિસ્તાની એજન્ટો, અલગાવવાદીઓ, જેહાદી આતંકવાદીઓ, વહાબી ઇસ્લામીઓને કાશ્મીર ઘાટીમાં વકરવા દેવામાં અને તેમના ઇશારે પથ્થરબાજી કરતા કાશ્મીરઘાટીના છોકરાઓને ઉશ્કેરવાનું, તેમની વિરુદ્ધના કેસ પાછા ખેંચવાનું, ભારતીય લશ્કરના સંયમી વ્યવહારની સંપૂર્ણ ઉપેક્ષા કરીને ભારતીય સૈન્યની બેઇજ્જતી કરવા માટે, મહેબૂબા મુફ્તિએ તેમના મર્હૂમ પિતા મુફ્તી મહમંદ સઈદની ‘શકુનિ-ચાલ’ને આગળ વધારી...